# Casa del carrer dels Arcs, 8

La casa del carrer dels Arcs, 8 és un edifici de Barcelona catalogat com a bé amb elements d'interès (categoria C). Originalment, la finca del carrer de Capellans, 3 formava part de la mateix propietat.

## Descripció

Possiblement construïda el segle xvi, aquesta casa, de planta baixa i tres pisos, conserva una galeria d'arcs carpanells sobre columnes toscanes a l'últim pis, parcialment tapiada. El parament és de petits carreus de pedra de Montjuïc. El portal principal és de mig punt adovellat, i els balcons, renovats el segle xviiI, tenen llindes i brancals motllurats.

## Història

El 1859, Francesc Calm i Guinart, propietari del Mas Toralles (i per això citat com a Turalla o Turalles) a Les Preses (Garrotxa), va demanar permís per a reedificar la casa del carrer de Capellans, 3. El seu germà Jaume va morir el 1864, i el 1865 ho va fer Francesc. Posteriorment, la propietat va passar a mans d'Anna Calm i Torra.
El 1940, la façana del carrer de Capellans va ser reconstruïda d'acord amb les noves alineacions del carrer, segons el projecte de l'arquitecte Agustí Domingo i Verdaguer.
A principis del segle xx hi havia els magatzems de drogueria Cendra i Caralt, i posteriorment, s'hi va instal·lar la torneria i fàbrica de joguines de fusta i articles d'esport Fills d'Isidre Baqué (que tenien un altre local al carrer de la Palla, 39), succeïda per Vídua de Francesc J. Baqué.
El 1936, el negoci va ser traspassat a Lluís Banchs, que va ampliar-lo a una part de l'edifici veí del núm. 5 del carrer dels Capellans (vegeu Antiga Hidroelèctrica de Catalunya) com a Palacio del Juguete. El 2013, anticipant-se a la liberalització dels lloguers prevista el 2015 per la Llei d'Arrendaments Urbans, la família Bachs va reduir-ne la superfície al local del carrer dels Capellans, on va continuar funcionant uns anys més, fins que va tancar definitivament.

## Vegeu també

* Casa Dolors Calm

## Referències

* 1 2 «Edifici d'habitatges». Catàleg de Patrimoni. Ajuntament de Barcelona.
* ↑ «Parcel·la cadastral 1020706DF3812A». Punt d'Informació Urbanística de Barcelona. Ajuntament de Barcelona.
* ↑ Pagés i Pons, 1990, p. 145-146.
* ↑ «Francisco de Toralla Calm. Capellans». Q127 Foment 54/1859. AMCB.
* ↑ Diario de Barcelona (edición mañana), 12-09-1864.
* ↑ Diario de Barcelona (edición mañana), 01-08-1865, p. 7629.
* ↑ Anuario-Riera, 1896, p. 362.
* ↑ «Ana Jover. Arcs 8. Practicar obres i assenyalament de la línia de tancament». Q127 Foment 937/1940. AMCB, 01-12-1939.
* ↑ Anuario-Riera, 1905, p. 819.
* ↑ Anuario industrial de Cataluña, 1916-1917, p. 323.
* ↑ Los Deportes: revista española ilustrada de automovilismo, ciclismo, aviación y demás deportes, turismo, educación física, etc., 15-08-1909, p. III.
* ↑ Mercurio, 21-11-1918, p. 801.
* ↑ Anuario industrial y artístico de España, 1929, p. 539.
* ↑ Guía industrial y comercial de España. Cataluña y Baleares, 1951-1952, p. 12, 36, 1249, 1251.
* 1 2 «PALACIO DEL JUGUETE. Arcs núm. 8 (1936-2013)». Barcelofília (blog). Miquel Barcelonauta, 23-11-2014.
* ↑ «El Palacio del Juguete es trasllada en previsió de no poder pagar l’actualització del lloguer». betevé, 20-08-2013.

## Bibliografia

* Pagés i Pons, Joan «Les Preses en el període entre la primera i la darrera carlinada (1840-1872)». Annals del Patronat d’Estudis Històrics d’Olot i Comarca, 1990, pàg. 131-220.

## Enllaços externs

* «Casa del Carrer dels Arcs, 8». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.